Trend Spotter(PM) – บล.ซีไอเอ็มบี
Morning Market Summary… SET ช่วงเช้าปิดที่ระดับ 1,749.3 …
26 ธ.ค. 2560

Morning Market Summary…
SET ช่วงเช้าปิดที่ระดับ 1,749.37 จุด ลดลง 0.85 จุด (-0.05%) มูลค่าการซื้อขาย25,480.22 ล้านบาท หุ้นไทยเช้านี้ผันผวนในกรอบ โดยมีแรงขายทำกำไรหลังดัชนีทดสอบแนวต้านบริเวณ 1750 จุด ขณะที่เม็ดเงินจากกองทุน LTF ยังหนุนตลาดต่อเนื่องด้านตลาดภูมิภาคปรับลงเล็กน้อยด้วยปริมาณซื้อขายเบาบางในช่วงสัปดาห์สุดท้ายของปี
Afternoon Perspective…
แนวโน้มตลาดบ่าย คาดว่าจะแกว่งตัวในกรอบแคบๆ แถวบริเวณ 1750 จุด หลังเข้าใกล้ช่วงวันหยุดยาวและขาดปัจจัยหนุนในช่วงสั้น การเก็งกำไรอาจต้องพิจารณากรอบราคาที่แคบลง ในขณะที่ปัจจัยบวกในบ่ายนี้มีเรื่อง ครม. มีมติเห็นชอบมาตรการภาษีเพื่อส่งเสริมการท่องเที่ยวในเมืองรอง 55 จังหวัด มีระยะเวลาดำเนินโครงการตั้งแต่ 1 ม.ค. – 31 ธ.ค. 61
โดยสามารถนำค่าใช้จ่ายจากการท่องเที่ยวในเมืองรองมาคิดเป็นค่าใช้จ่ายเพื่อลดหย่อนภาษีได้ตามจริง แต่สูงสุดไม่เกิน 15,000 บาท ขณะที่ภาษีเพื่อสนับสนุนการมีบุตรจะนำเข้าพิจารณาของที่ประชุมครม. ในอีก 2-3 สัปดาห์ข้างหน้า ซึ่งข่าวดังกล่าวจะเป็นบวกกับกลุ่มโรงแรมและการท่องเที่ยวอย่าง AOT CENTEL ERW MINT
ในขณะที่บ่ายนี้ยังเน้นซื้อเก็งกำไรหุ้นที่ถูกเลือกเข้า SET50 อย่าง BCP BEAUTY CENTEL TPIPP SAWAD และ WHA เราให้แนวรับที่ 1745-1743 จุดและแนวต้านที่ 1753-1755 จุด
 